काठमाडौं। सङ्घीय संसद मातहत गठन भएको संयुक्त संसदीय सुनुवाइ समितिले तीन दिनभित्र समितिको कार्यविधि बनाउन तीन सदस्यीय उपसमिति गठन गरेको छ ।
२०७५ असार २६ गते सिंहदरबारमा बसेको संसदीय सुनुवाइ विशेष समितिको पहिलो बैठकले कार्यविधि तय गर्नका लागि सत्तारुढ नेपाल कम्युनिस्ट पार्टी (नेकपा) का योगेश भट्टराई र शिव कुमार मण्डल केवट तथा प्रमुख प्रतिपक्ष दल नेपाली काङ्ग्रेसकी पुष्पा भुसाल रहेको तीन सदस्यीय उपसमिति गठन गरेको हो।
नेपालगन्ज । नेकपा (मसाल) का महामन्त्री मोहन विक्रम सिंहले कम्युनिस्ट आन्दोलनको भविष्य उज्ज्वल रहेको बताउनु भएको छ । “गरिबी, अशिक्षा र वस्तुगत परिस्थितिले गर्दा कार्ल माक्र्सले कम्युनिस्ट व्यवस्थाको प्रतिवादन गरेका हुन, उहाँले भन्नु भयो– “ढिलोचाडो कम्युनिस्ट व्यवस्था अवश्य आउँछ । कम्युनिस्ट आन्दोलनको भविष्य उज्ज्वल छ ।”
धनगढी । कार्ल माक्र्स जन्म द्विशतवार्षिकी समारोहको सात नम्बर प्रदेशमा पनि समिति गठन भएको छ । २०७५ असार २४ गते सम्पन्न भेलाले सो समिति गठन गरेको हो ।
दाङ । राष्ट्रिय जनमोर्चाका पूर्व केन्द्रीय सल्लाहकार सुरेश थापाका बुवा एक बहादुर थापाको स्मृतिमा राजमो दाङले उहाँकै निवासमा श्रद्धाञ्जली सभा सम्पन्न गरेको छ ।
काठमाडौं। गत शनिबार (असार २३ गते) एक कार्यक्रमका लागि क्यानडा जान लागेका नेपाल संस्कृत विश्व विद्यालयका उपकुलपति कुल प्रसाद कोइरालालाई सरकारले त्रिभुवन अन्तर्राष्ट्रिय विमानस्थलबाट फर्काएपछि त्यसको सर्वत्र विरोध भएको छ । विदेश भ्रमणमा जानबाट रोक्ने समय छँदाछँदै अन्तर्राष्ट्रिय विमानस्थलबाट नियन्त्रणमा लिएर प्रधानमन्त्रीले कार्यालयमा केही बेर राखेपछि उनलाई छोडिएको थियो । कोइरालासँगै भ्रमण दलका सदस्यहरु भने विदेश उडेका थिए ।